[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.7.2009

COM(2009) 422 окончателен

2007/0249 (COD)

СТАНОВИЩЕ НА КОМИСИЯТА

съгласно член 251, параграф 2, трета алинея, буква в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за Регламент на Европейския парламент и на Съвета за създаване на Група на европейските регулатори в областта на далекосъобщенията

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2007/0249 (COD)

СТАНОВИЩЕ НА КОМИСИЯТА

съгласно член 251, параграф 2, трета алинея, буква в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за Регламент на Европейския парламент и на Съвета за създаване на Група на европейските регулатори в областта на далекосъобщенията

1. Контекст

Процедура

Комисията прие своето предложение за Регламент COM (2007) 699 – 2007/0249 (COD) на 13 ноември 2007 г. и го внесе в Европейския парламент и Съвета на 13 ноември 2007 г., за да бъде прието по процедурата за съвместно вземане на решения съгласно член 251 от Договора за ЕО.

Икономическият и социален комитет даде становището си на 29 май 2008 г. Комитетът на регионите прие становището си на 19 юни 2008 г.

В съответствие с член 250 от Договора за ЕО Комисията прие на 5 ноември 2008 г. изменение на своето предложение[1], съдържащо изцяло или отчасти много от измененията, гласувани от Европейския парламент на първо четене на 24 септември 2008 г.

В съответствие с член 251 от Договора за ЕО Съветът прие своята обща позиция по предложението на 16 февруари 2009 г.[2]

На 17 февруари 2009 г. Комисията прие своето съобщение[3] относно общата позиция на Съвета.

Европейският парламент прие позицията си на второ четене на 6 май 2009 г.

2. Цел на Предложението на Комисията

Целта на предложението на Комисията е създаването на независим експертен орган, който би допринесъл ефективно за доизграждането на вътрешния пазар, като подпомага Комисията и националните регулаторни органи при прилагането на регулаторната рамка на ЕС за електронни съобщения.

3. Коментар на Комисията

3.1. Общи бележки

На пленарната си сесия на 6 май 2009 г. Европейският парламент прие множество съгласувани със Съвета изменения по общата позиция на Съвета, с цел да гарантира приемането на второ четене. Измененията засягат по същество следните елементи:

Регламентът в своя изменен вид, предложен от Европейския парламент, предвижда структура на две нива: Орган на европейските регулатори в областта на електронните съобщения (BEREC), състоящ се от Съвет, включващ 27 национални регулатори, който ще има консултативни правомощия без да е юридическо лице; Бюро, включващо Управителен комитет (27 члена + 1 член, представящ Комисията) и административен директор, което ще има подпомагаща роля и ще бъде орган на Общността и юридическо лице. BEREC ще подпомага Комисията и националните регулатори с експертни становища в областта на своята компетентност в съответствие с регулаторната рамка на ЕС за електронни съобщения. Бюрото ще предлага професионалните и административните услуги, от които се нуждае BEREC, за да изпълнява своите задачи, и ще бъде финансирано от средства на Общността и чрез доброволни финансови вноски на държавите-членки или НРО (националните регулаторни органи), направени в полза на конкретни позиции от оперативните разходи.

Комисията приема измененията на Европейския парламент като съответстващи на общата цел и на основните характеристики на предложението.

3.2. Изменено предложение

Съгласно член 250, параграф 2 от Договора за ЕО Комисията изменя предложението си в съответствие с измененията, гласувани от Европейския парламент на неговата пленарна сесия на 6 май 2009 г.

[1] COM(2008) 720 окончателен.

[2] OВ С 75E, 31.3.2009 г., стр. 67.

[3] COM(2009) 78 окончателен.